107. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ ΟΙΚΟΝΟΜΙΚΩΝ Αριθ. 108677 της 27/27 Σεπτ. 1977 (ΦΕΚ Β' 939) Περί ενισχύσεως και υποτροφιών στους μαθητές των Τεχνικών και Επαγγελματικών Λυκείων. Έχοντας υπόψη το άρθρ. 2 του Νόμ. 576/77 "περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως" αποφασίζουμε: Εγκρίνουμε α)την καταβολή χρηματικής ενισχύσεως και υποτροφίας στους μαθητές των Δημοσίων Τεχνικών και Επαγγελματικών Λυκείων για έξοδα μετακινήσεως δρχ. 500 μηνιαίως, εφόσον κατοικούν σε απόσταση μεγαλύτερη των 25 χιλιομέτρων από την έδρα του πλησιέστερου προς τη κατοικία τους Λυκείου, η δε μετακίνηση πραγματοποιείται καθημερινώς και με τα συνήθη μέσα μεταφοράς. Σε περίπτωση που η οδική μετακίνηση δεν είναι δυνατή οι δε μαθητές διαμένουν ή εγκαθίστανται στη περιοχή της έδρας του Λυκείου, καταβάλλεται ποσό δρχ. 20.000 για ολόκληρο το σχολικό έτος. β)Της ανωτέρω επιχορηγήσεως εξαιρούνται: (1)Οι μαθητές των Λυκείων των Νομών Θεσσαλονίκης και Αττικής. (Αντί για τις σελ. 444,797(α) - 444,800(γ) Σελ. 444,797(β) Τεύχος ΣΤ112 - Σελ. 131 Τεχνικές και Επαγγελματικές Σχολές Μέσης Εκπαίδευσης 32.Ε.α.102-107 (2)Όσοι απορρίπτονται από οποιαδήποτε αιτία και εγγράφονται εκ νέου στην ίδια τάξη. (3)Όσοι δεν φοιτούν κανονικά. Περί τούτων θα αποφασίζει με ξεχωριστή πράξη ο Σύλλογος των Καθηγητών, και (4)Όσοι διαμένουν δωρεάν σε οικοτροφεία. Τα ποσά θα καταβάλλωνται από τις οικείες Σχολές σε κάθε δικαιούμενο μαθητή, εφόσον αυτός προσκομίσει βεβαίωση περί του τόπου διαμονής του στις αρχές του Σχολικού έτους ως εξής: Τα έξοδα διακινήσεως θα καταβάλλωνται στις αρχές κάθε μηνός. Τα έξοδα εγκαταστάσεως σε δύο δόσεις μια στην αρχή του Σχολικού έτους και η άλλη μετά τις εξετάσεις του πρώτου εξαμήνου, εφόσον η φοίτησις είναι κανονική. Τα έξοδα αυτά θα καταβάλλωνται από τον προϋπολογισμό του Ταμείου των οικείων Λυκείων σε βάρος του Κ.Α. 2685. 